Volaberget og Kvemskjølen naturreservat

Volaberget og Kvemskjølen naturreservat er et naturreservat i Engerdal kommune. Det består av et område mellom sydenden av Femunden og grensen til Sverige. Området ble vernet 2. september 2005. Reservatet inngår i verneplan for skogvern. Bruk av sykkel og hest og kjerre, samt ridning er forbudt. Verneforskriften sier at formålet med vernet er «å bevare et stort og spesielt naturskogområde med sitt biologiske mangfold i form av naturtyper, økosystemer, arter og naturlige økologiske prosesser. Av spesielle kvaliteter har området relativt store arealer med urskognær furuskog, rik myrvegetasjon og arealer med konsentrasjon av truede og sårbare arter. Ivaretakelse av naturgrunnlaget innenfor naturreservatet er viktig for samisk kultur og næringsutnyttelse. Området skal kunne brukes til reindrift.» Referanser